અત્રે ઉલ્લેખનીય છે કે આ હેલિકોપ્ટરનો સોદો ત્રણ વર્ષ પહેલાં થયો હતો. હેલિકોપ્ટરના ભાવમાં ૧૩ વખત સુધારો થયા બાદ આ ડીલ અટવાયું હતું. હવે કેબિનેટ કમિટી ઓન સિક્યોરિટી (સીસીએસ) આગામી સપ્તાહે મંગળવાર સુધીમાં આ ડીલને મંજૂરી આપી દેશે. આ બંને હેલિકોપ્ટર ખરીદવાની પ્રક્રિયા ૨૦૦૯માં શરૂ થઈ હતી. તેવું માનવામાં આવતું હતું કે સમગ્ર ડીલ ડિસેમ્બર ૨૦૧૨ સુધીમાં સંપન્ન થઈ જશે, પરંતુ તુમારશાહી અને સંરક્ષણ મંત્રાલય બાદ નાણાં મંત્રાલય તરફથી મંજૂરી નહીં મળતાં આ ડીલમાં વિલંબ થયો હતો.